46. ΚΑΝΟΝΙΣΜΟΣ υπ' αριθ. 50 της 22/26 Οκτ. 1973 (ΦΕΚ Α' 298) Περί της διοικήσεως και της εν γένει λειτουργίας της εν Κρήτη Μέσης Επταταξίου Ιερατικής Σχολής. Άρθρ.1.-Η άμεσος διοίκησις της εν Κρήτη Μέσης Επταταξίου Ιερατικής Σχολής φερούσης την επωνυμίαν «Ιερατική Σχολή της Εκκλησίας της Κρήτης» ασκείται υπό πενταμελούς Εφορείας τελούσης υπό την άμεσον εποπτείαν της Ιεράς Επαρχιακής Συνόδου της Εκκλησίας Κρήτης, επιφυλασσομένης της διατάξεως της παρ. 5 του άρθρ. 1 του Ν.Δ. 876/ 1971. (Αντί της σελ.212,073)  Σελ.212,073(α) Τεύχος 516 - Σελ. 123 Εκκλησιαστικές Σχολές 33.Δ.γ.42-46 Άρθρ.10.-Η ισχύς του παρόντος Κανονισμού άρχεται από της δημοσιεύσεώς του εις το περιοδικόν «Εκκλησία» και την Εφημερίδα της Κυβερνήσεως. 33.Δ.γ.46 Εκκλησιαστικές Σχολές Άρθρ.2.-Σκοπός της Ιερατικής Σχολής είναι η καθόλου προετοιμασία και πνευματική κατάρτισις του Ιερού Κλήρου της ημιαυτονόμου Εκκλησίας Κρήτης, εχούσης την κανονικήν αναφοράν αυτής εις το Οικουμενικόν Πατριαρχείον. Άρθρ.3.-1.Το πάσης φύσεως προσωπικόν της Ιερατικής Σχολής Κρήτης διορίζεται κατά τας κειμένας διατάξεις περί Εκκλησιαστικής Εκπαιδεύσεως μετά πρότασιν της Ιεράς Επαρχιακής Συνόδου της Εκκλησίας Κρήτης. 2.Η υπηρεσιακή κατάστασις του προσωπικού διέπεται υπό των περί Εκκλησιαστικής Εκπαιδεύσεως κειμένων διατάξεων. Άρθρ.4.-1.Η Ιερά Επαρχιακή Σύνοδος της Εκκλησίας Κρήτης ορίζει εκ των μελών αυτής τον Πρόεδρον και Αντιπρόεδρον της Εφορείας της Ιερατικής Σχολής Κρήτης, διορίζει δε τα λοιπά μέλη αυτής εξ εγκρίτων πολιτών, διακρινομένων δια την αγάπην των προς το έργον της Ιερατικής Σχολής. Ο Σχολάρχης εκτελεί χρέη εισηγητού – γραμματέως. 2.Η Εφορεία έχει ιδία τας εξής αρμοδιότητας : α)Συνεδριάζει εν τω Γραφείω της Σχολής και λαμβάνει αποφάσεις κατά πλειοψηφίαν. β)Φροντίζει δια τας κτιριακάς εγκαταστάσεις, τον εξοπλισμόν του διδακτηρίου, τραπεζαρίας κλπ. χώρων της Σχολής. γ)Εκφέρει γνώμην και ασκεί εποπτείαν επί του τρόπου προμηθείας των διαφόρων τροφίμων και λοιπών χρειωδών δια την λειτουργίαν της Σχολής. δ)Εγκρίνει τας δαπάνας συντηρήσεως και λειτουργίας της και γενικώς μεριμνά δια την προαγωγήν του έργου αυτής. ε)Υποβάλλει προτάσεις εις την Ιεράν Επαρχιακήν Σύνοδον της Εκκλησίας Κρήτης, περί διορισμού του διδακτικού, διοικητικού και υπηρετικού προσωπικού της Σχολής. ς)Συντάσσει τον ετήσιον προϋπολογισμόν εσόδων και εξόδων και τον απολογισμόν και υποβάλλει εις την Ιεράν Επαρχιακήν Σύνοδον προς έγκρισιν, τον μεν προϋπολογισμόν εντός του μηνός Οκτωβρίου, τον δε απολογισμόν κατά τον μήνα Ιούλιον. ζ)Τηρεί βιβλίον πράξεων και κέκτηται ιδίαν σφραγίδα φέρουσαν επάνω με τας λέξεις ΕΛΛΗΝΙΚΗ ΔΗΜΟΚΡΑΤΙΑ – ΕΦΟΡΕΙΑ ΙΕΡΑΤΙΚΗΣ ΣΧΟΛΗΣ ΚΡΗΤΗΣ, εις το κέντρον δε αυτής ισοσκελή Σταυρόν. Άρθρ.5.-Η Ιερά Επαρχιακή Σύνοδος της Εκκλησίας Κρήτης, ως ασκούσα την άμεσον εποπτείαν επί της Σχολής, έχει τας εξής αρμοδιότητας : α)Εγκρίνει τον εσωτερικόν Κανονισμόν του Οικοτροφείου της Ιερατικής Σχολής. β)Ενεργεί κατά την διάρκειαν του Σχολικού έτους επιθεωρήσεις εν τη Σχολή προς υπόδειξιν των δεόντων και δια την προαγωγήν του έργου αυτής. Λαμβάνει γνώσιν των εκθέσεων των αρμοδίων οργάνων της Εκκλησιαστικής Παιδείας περί της  Σελ. 212,074(α) Τεύχος 516 – Σελ. 124 υπηρεσιακής ικανότητος, της εσωτερικής και εξωσχολικής δραστηριότητας περί της εν γένει συμπεριφοράς των καθηγητών και λοιπού προσωπικού της Ιερατικής Σχολής Κρήτης, κοινοποιουμένων υποχρεωτικώς εις ταύτην και δ)Εφορεύει γενικώς επί του έργου της Σχολής υποβάλλουσα προς την Εκκλησίαν της Ελλάδος μετά πρότασιν της Εφορείας της Σχολής πάσαν πρότασιν αποβλέπουσαν εις την εύρυθμον λειτουργίαν της Σχολής. Άρθρ.6.-1.Πόροι της Ιερατικής Σχολής είναι α)Ετήσιον κονδύλιον παρά της Μ.Σ.Ε. επί της Εκκλησιαστικής Παιδείας της Εκκλησίας της Ελλάδος προερχόμενον εκ της ετησίας επιχορηγήσεως του Υπουργείου Εθνικής Παιδείας και Θρησκευμάτων. β)Εισφοραί Δήμων και Κοινοτήτων Κρήτης. γ)Εκουσία επιχορήγησις των ΟΔΜΠ της Ιεράς Αρχιεπισκοπής και των Ιερών Μητροπόλεων Κρήτης, των Ιερών Μονών, των Ιερών Ναών, των Ιερών Προσκυνημάτων και λοιπών Εκκλησιαστικών Ιδρυμάτων. δ)Αι εκούσιαι εισφοραί, δωρεαί, κληροδοσίαι και κληρονομίαι των πιστών. ε)Τα εκ της τυχόν περιουσίας της Σχολής έσοδα. 2.Η άμεσος διοίκησις και διαχείρισις των πόρων και της εν γένει περιουσίας της Ιερατικής Σχολής Κρήτης ενεργείται υπό της Εφορείας της Σχολής. Άρθρ.7.-1.Εις συνεδρίας της Μ.Σ.Ε. επί της Εκκλησιαστικής Παιδείας, εις ας εξετάζονται προβλήματα εκπαιδεύσεως, αγωγής ως και οικονομικής φύσεως θέματα αφορώντα εις την Ιερατικήν Σχολήν Κρήτης προς λήψιν σχετικών αποφάσεων, μετέχει ισοτίμως και εκπρόσωπος της Ιεράς Επαρχιακής Συνόδου της Εκκλησίας Κρήτης οριζόμενος υπ' αυτής. 2.Αι περί Εκκλησιαστικής Παιδείας διατάξεις αι μη αντικείμεναι εις τας διατάξεις του παρόντος, εφαρμόζονται και επί της Ιερατικής Σχολής Κρήτης. Άρθρ.8.-Η Ιερατική Σχολή Κρήτης φέρει σφραγίδα, ήτις κατά το εξωτερικόν μέρος φέρει κυκλικώς τας λέξεις ΕΛΛΗΝΙΚΗ ΔΗΜΟΚΡΑΤΙΑ –ΙΕΡΑ ΕΠΑΡΧΙΑΚΗ ΣΥΝΟΔΟΣ ΚΡΗΤΗΣ – Επτατάξιος Ιερατική Σχολή Εκκλησίας Κρήτης. Το Κέντρον της παρούσης σφραγίδος καταλαμβάνει ισοσκελής σταυρός. Άρθρ.9.-Αι διατάξεις του παρόντος, ούσαι ειδικαί δια την Ιερατικήν Σχολήν Κρήτης, κατισχύουν πάσης ετέρας γενικής διατάξεως. 